
Ministru kabineta rīkojums Nr. 167
Rīgā 2023. gada 30. martā (prot. Nr. 16 17. §)
Par valstij piederošā nekustamā īpašuma "P20-Cēsu iela" Kauguru pagastā, Valmieras novadā, nodošanu Valmieras novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Valmieras novada pašvaldības īpašumā valstij piederošo nekustamo īpašumu "P20-Cēsu iela" (nekustamā īpašuma kadastra Nr. 9662 002 0810) – zemes vienību (zemes vienības kadastra apzīmējums 9662 002 0692) 3,54 ha platībā un uz tās izbūvēto komplekso inženierbūvi "Autoceļš P20 km 2,244–2,852" (būves kadastra apzīmējums 9662 002 0692 001) – Kauguru pagastā, Valmieras novadā (turpmāk – nekustamais īpašums), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Valmieras novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Valmieras novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Valmieras novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

